I realiteten var der tale om, at tre forskellige kulturer ([[keltisk kultur|gallernes]], [[hellenisme|grækernes]] og [[romersk kultur|romernes]]) blev blandet, så der opstod ikke én ny kultur, men en række forskellige kombinationer inden for religion, sprog og kunst. Tydeligst skete det i regionen [[Gallia Narbonensis]], der senere blev til [[Occitanien]], mens [[Aquitanien]] var mindre påvirket. Efter at [[frankerne]] havde erobret det romerske Nordgallien, udviklede befolkningen dér en [[Merovingerne|merovingisk]] kultur, som ikke rigtigt kan regnes med til det gallo-romerske kulturområde. Den romerske livsform, der var centreret omkring bylivets begivenheder og kulturelle forpligtelser ''(res publica)'', og om det ret luxuriøse liv i de selvforsynende, landlige [[romersk villa|romerske villaer]], holdt sig længe i de gallo-romerske områder.
Middelalderens_kultur